20. ფასს-ებით დაშვებულია, ან მოითხოვება, რომ ზოგიერთი აქტივი აისახოს რეალური ღირებუ-ლებით ან გადაფასების ღირებულებით (იხ. ბასს 16 `ძირითადი საშუალებები, ბასს 38 `არამატერიალური აქტივები, ბასს 40 ,,საინვესტიციო ქონება’’ და ფასს 9 ,,ფინანსური ინ-სტრუმენტები). ზოგიერთი ქვეყნის კანონმდებლობით, აქტივის გადაფასება რეალურ ღირებუ-ლებამდე გავლენას ახდენს მიმდინარე საანგარიშგებო პერიოდის საგადასახადო მოგების (სა-გადასახადო ზარალის) თანხების სიდიდეზე. ამის შედეგად ხდება აქტივის საგადასახადო ბა-ზის კორექტირება და არ წარმოიშობა დროებითი სხვაობა. სხვა ქვეყნების კანონმდებლობით კი აქტივის გადაფასება გავლენას არ ახდენს გადაფასების შესაბამისი საანგარიშგებო პერიო-დის საგადასახადო მოგების სიდიდეზე, ამიტომ არ ხდება აქტივის საგადასახადო ბაზის კო-რექტირება. მიუხედავად ამისა, აქტივის საბალანსო ღირებულების ამოღება მომავალში გამოიწვევს დასაბეგრი ეკონომიკური სარგებლის შემოსვლას საწარმოში. ამიტომ საგადასა-ხადო დაბეგვრის მიზნებისათვის გამოსაქვითი თანხა არ დაემთხვევა აღნიშნულ ეკონომიკურ სარგებელს. განსხვავება გადაფასებული აქტივის საბალანსო ღირებულებასა და მის საგადასა-ხადო ბაზას შორის წარმოადგენს დროებით სხვაობას და წარმოშობს გადავადებულ საგადა-სახადო ვალდებულებას ან გადავადებულ საგადასახადო აქტივს. ასე ხდება მაშინაც კი, თუ: